การเจอผู้ชายที่ดี การเพิ่มความมั่นใจ การสร้างความสัมพันธ์ที่ดี
สิ่งที่สำคัญอย่างหนึ่งของการมีแฟนคือการเจอคนที่คุณอยากจะคบด้วย ก่อนที่คุณจะออกไปมองหาแฟนก็ควรใช้เวลาเพื่อคิดสิ่งที่คุณอยากได้ เขียนลำดับความสำคัญที่คุณมองหาในตัวของแฟนในอนาคต   บางทีความชอบที่มีร่วมกันคือความสำคัญที่สุดของคุณ เช่น คุณชอบปั่นจักรยานหรือไม่? ทำให้มันเป็นความสำคัญในการหาใครบางคนที่ชอบกิจกรรมนั้นด้วย คุณสามารถเขียนลักษณะนิสัยที่สำคัญ เช่น ความจริงใจ ความเห็นอกเห็นใจ และการมีอารมณ์ขันคือตัวอย่างที่ดี เพื่อนและครอบครัวอาจจะเป็นแหล่งในการหาคนที่จะคบด้วยของคุณ อันที่จริงแล้ว คนส่วนใหญ่บอกว่าพวกเขาเจอคนรักถ่านทางเพื่อนและครอบครัว บอกให้เครือข่ายเพื่อนๆ รู้ว่าคุณกำลังเปิดใจมองหาคนคบด้วย   คุณสามารถพูดว่า “นี่ สเตซี่ ฉันกำลังมองหาคนคบด้วย เธอรู้จักผู้ชายที่ฉันน่าจะสนใจไหม?” คุณสามารถพูดว่า “เอลเลน ผู้ชายที่นั่งข้างเธอในวิชาภาษาอังกฤษดูดีจัง เธอช่วยพูดชื่อของฉันให้เขาได้ยินแล้วดูว่าเขาสนใจหรือเปล่าได้ไหม?” รับคำเชิญไปงานสังสรรค์ คุณไม่มีทางรู้ว่าใครจะไปงานปาร์ตี้บาร์บีคิวของป้าโมรีนบ้าง ถ้าคุณกำลังพัฒนาภาพลักษณ์ของร่างกายเชิงบวก คุณอาจจะรู้สึกสบายใจมากขึ้นที่ได้เจอผู้คนผ่านทางเครือข่ายของคุณ ท้ายที่สุด มันไม่น่าจะเป็นไปได้ว่าเพื่อนรักของคุณจะจับคู่คุณกับผู้ชายนิสัยแย่ที่ออกความเห็นเชิงลบเกี่ยวกับรูปร่างหน้าตาของคุณ ทุกวันนี้ความสัมพันธ์จำนวนมากเริ่มต้นทางออนไลน์ ลืมรูปแบบสมัยก่อนได้เลย ใช้เทคโนโลยีให้เป็นข้อได้เปรียบและพาตัวเองออกไปเพื่อเจอกับผู้ชายในฝัน หรือแม้แต่คนที่น่าสนุกที่ได้อยู่ด้วย   การคบหาทางออนไลน์อาจจะเป็นวิธีที่ดีถ้าคุณรู้สึกไม่มั่นใจเกี่ยวกับรูปร่างหน้าตา คุณมักจะต้องโพสต์รูป วิธีนี้เป็นประโยชน์เพราะใครก็ตามที่เข้าหาคุณจะรู้ (และยอมรับ) รูปร่างหน้าตาของคุณ ซื่อสัตย์กับโปรไฟล์ของคุณ เช่น อย่าโพสต์รูปของตัวเองเมื่อ 10 ปีก่อน ระมัดระวังเมื่อเจอใครบางคนทางออนไลน์ อย่าให้ข้อมูลส่วนตัว เช่น ที่อยู่บ้านหรือที่ทำงาน เว็บไซต์หาคู่ที่มีชื่อมักจะไม่ให้วัยรุ่นใช้ซึ่งไม่เป็นไร คุณยังสามารถใช้เทคโนโลยีให้เป็นข้อได้เปรียบ โพสต์รูปที่ดีใน Instagram และแท็กคนที่คุณชอบ คุณยังสามารถถ่ายรูปสวยๆ ใน Snapchat และส่งไปยังกลุ่มเพื่อนรวมถึงผู้ชายที่คุณชอบ คุณจะได้รับความสนใจของเขาอย่างแน่นอน เมื่อคุณเจอใครบางคนก็ควรจดจ่อกับบทสนทนา วิธีนี้จะช่วยไม่ให้คุณนึกถึงความกังวลที่คุณมีเกี่ยวกับน้ำหนัก พัฒนาทักษะการสื่อสารกับผู้คนและพยายามทักทายหนุ่มน่ารักที่คุณเจอที่งานปาร์ตี้   เป็นคนอารมณ์ดี พยายามอย่าพูดถึงหัวข้อที่หดหู่หรือขัดแย้งเมื่อคุณเจอใครบางคนเป็นครั้งแรก อย่ากลัวที่จะเป็นฝ่ายเริ่มก่อน เดินเข้าไปหาใครบางคนที่งานปาร์ตี้และพูดว่า “ฉันว่าเราไม่เคยเจอกัน เธอเป็นเพื่อนของเคที่ใช่ไหม?” คุณควรวางแผนและพัฒนาเครือข่ายของคุณแต่คุณสามารถเจอผู้ชายได้ทุกที่ การสอดส่องสายตาในสถานการณ์ประจำวันสามารถทำให้คุณพบเจอความเป็นไปได้ทุกที่ที่คุณไป อย่ากลัวที่จะเริ่มบทสนทนาในที่เหล่านี้:  ร้านขายของ “ฉันชอบกินฮัมมูสมาก แบบนี้อร่อยไหม? ในเลาจน์ของสนามบิน “คุณเดินทางเพื่อไปทำงานหรือไปเที่ยว?” ที่ร้านกาแฟแถวบ้าน “ฉันไม่เคยเห็นคุณมาก่อน คุณคงไม่ติดคาเฟอีนเหมือนฉันใช่ไหม” โรงเรียนคือสถานที่ที่ดีที่จะเจอผู้คน เข้าร่วมกิจกรรมที่หลากหลาย เช่น ชมรมหนังสือพิมพ์ของโรงเรียนที่คุณสามารถเจอผู้ชายหลากหลายแบบ มันอาจจะน่าหงุดหงิดในการพยายามหาผู้ชายที่ใช่ มันอาจจะทำให้คุณกังวลหรือแม้แต่เสียใจ มันเป็นเรื่องธรรมดาแต่ความคิดเรานั้นจะไม่ช่วยให้คุณเจอแฟน เปลี่ยนกรอบความคิดเพื่อให้คุณจดจ่อกับความคิดที่เป็นบวก   ปลดปล่อยความเป็นลบ ถ้าคุณพบว่าตัวเองคิดว่า "เธอจะไม่มีวันเจอใคร” ก็ควรปล่อยให้ความคิดนั้นผ่านไป แทนที่มันด้วยความคิดที่ว่า “ฉันภูมิใจในตัวเองที่ได้พยายาม” ลองเขียนบันทึกความตื้นตัน ใช้เวลา 5-10 นาทีต่อวันเพื่อเขียนสิ่งที่คุณรู้สึกตื้นตัน วิธีนี้จะช่วยให้คุณทบทวนด้านที่เป็นบวกของชีวิต คุณสามารถเขียนว่า “ฉันตื้นตันที่เพื่อนรักและฉันได้ร่วมเล่นละครเวทีของโรงเรียน” หรือ “ฉันดีใจที่พ่อแม่ไว้ใจและเคารพฉัน” พยายามใช้เวลาในแต่ละวันทบทวนสิ่งที่คุณชอบมากที่สุดเกี่ยวกับตัวเอง คุณสามารถเลือกคุณสมบัติอะไรก็ได้ที่คุณชอบ คุณสามารถชมเชยตัวเองออกเสียงดังหรือเขียนลงในสมุด    เช่น คุณสามารถมองตัวเองในกระจกแล้วพูดกับตัวเองว่า “เธอมีรอยยิ้มที่สวย” คุณสามารถทิ้งโน้ตไว้บนแลปทอปของคุณที่เขียนว่า “เธอเป็นนักเขียนที่ยอดเยี่ยม” ลองแขวนโน้ตไว้ในตู้ล็อคเกอร์ที่เขียนว่า “เธอเป็นนักร้องที่ยอดเยี่ยม” การบรรลุเป้าหมายคือวิธีที่ดีในการสร้างความมั่นใจ อย่างแรก คุณต้องตั้งเป้าหมายที่เฉพาะเจาะจง อย่าลืมตั้งเป้าหมายระยะสั้นและระยะยาว จากนั้นจึงวางแผนที่จะบรรลุเป้าหมายแต่ละข้อ   เป้าหมายระยะสั้นอาจจะเป็น “หลีกเลี่ยงการไปกินข้าวนอกบ้าน 1 สัปดาห์” คุณสามารถบรรลุเป้าหมายนี้ด้วยการวางแผนมื้ออาหารและทำอาหารกลางวันไปกินที่ทำงาน เป้าหมายระยะยาวอาจจะเป็น “ได้เลื่อนตำแหน่งใน 1 ปี” เขียนวิธีที่เฉพาะเจาะจงในการบรรลุเป้าหมายนี้ เช่น รับผิดชอบมากขึ้นที่ทำงาน คุณยังสามารถลอง “ได้รับเกียรตินิยมเทอมนี้” หรือ “เข้าร่วมชมรมหลังเลิกเรียนชมรมใหม่” ในสังคมปัจจุบัน คุณอาจจะรู้สึกว่าอ้วนได้ง่าย คุณอาจจะไม่สามารถรู้สึกดีเกี่ยวกับตัวเองเมื่อต้องเห็นรูปภาพของคนดังที่ตัวผอม จำไว้ว่ารูปพวกนี้มักจะถูกตัดต่อ และรูปที่ไม่ได้ตัดต่อมักจะดูไม่สมจริงสำหรับคนส่วนใหญ่   จำไว้ว่าร่างกายของทุกคนแตกต่างกัน คนเรามีความสูง รูปร่าง และระบบเผาผลาญที่ต่างกัน นึกถึงสิ่งที่คุณชอบเกี่ยวกับร่างกายของคุณ เช่น “ฉันดีใจที่ขาของฉันแข็งแรงพอที่ฉันจะสามารถไปเดินเขาซึ่งเป็นสิ่งที่ฉันรักได้” ไม่สนใจสิ่งที่เป็นลบ ไม่รับฟังความคิดเห็นเชิงลบหรือการตำหนิประเภทของรูปร่าง หาแบบอย่างซึ่งเป็นผู้หญิงที่ดูสมจริงและมีสุขภาพดี บุคคลนี้อาจจะเป็นใครก็ได้ตั้งแต่แม่ของคุณไปจนถึง Amy Schumer บางครั้งคุณสามารถเพิ่มความมั่นใจได้ด้วยการจดจ่อกับการรู้สึกดีเกี่ยวกับรูปร่างหน้าตาของคุณ ใช้เวลาในแต่ละวันเพื่อค่อยๆ เสริมสวยและทำให้ตัวเองดูดี คุณจะพบว่ามันคือตัวกระตุ้นอารมณ์ที่ดี  สวมเสื้อผ้าที่ทำให้คุณรู้สึกมั่นใจ คุณรู้สึกดีที่สุดเมื่อสวมเสื้อผ้าโทนสีทับทิมหรือไม่? หาเสื้อกันหนาวสีทับทิมเพื่อใส่ไปทำงาน ลองเปลี่ยนทรงผมใหม่ คุณอยากตัดผมสั้นมาโดยตลอดหรือเปล่า? ลองตัดเลย การทดลองทรงผมใหม่ๆ เป็นเรื่องที่สนุกและช่วยให้คุณรู้สึกดี สร้างรอยยิ้มที่สวยงาม รอยยิ้มที่สวยงามคือเครื่องประดับที่ดีที่สุดของทุกคน ลองใช้แผ่นฟอกฟันขาวเพื่อให้รอยยิ้มของคุณสดใส อย่ากังวลกับการทำตามกระแส บางทีกระแสที่มาแรงในโรงเรียนตอนนี้คือกางเกงยีนส์เอวสูง กางเกงแบบนี้ไม่ได้ดูดีกับทุกคนและมันไม่เป็นไร แต่งตัวตามประเภทของรูปร่างของคุณ ขอคำแนะนำจากเพื่อน คุณสามารถพูดว่า “เธอคิดว่าเสื้อกันหนาวรัดรูปตัวนี้ดูดีกับฉันไหม?” เปิดใจกับผลตอบรับ คุณอาจจะไม่อยากไปฟิตเนสถ้าคุณรู้สึกไม่มั่นใจกับรูปร่าง แต่การออกกำลังกายจะช่วยให้อารมณ์ดีขึ้น การพยายามเสียเหงื่อคือวิธีที่ดีในการรู้สึกดีเกี่ยวกับตัวเองและเพิ่มพลังงานของคุณ   เจอกับเทรนเนอร์ ฟิตเนสส่วนใหญ่เสนอช่วงการออกกำลังกายฟรีกับเทรนเนอร์มืออาชีพ หาเคล็ดลับการออกกำลังกายที่เหมาะสมกับคุณ ลองเข้าเรียนแบบกลุ่ม พาเพื่อนไปและเข้าเรียนหมุนตัวหรือแบร์ ไปข้างนอก การออกกำลังกายกลางแจ้งสามารถช่วยให้คุณได้รับอากาศบริสุทธิ์และแสงแดดมากขึ้นซึ่งจะทำให้อารมณ์ดีขึ้น เข้าร่วมทีม ลองเล่นฟุตบอลหรือฮอกกี้ เมื่อคุณเจอใครบางคนก็อย่าคาดหวังที่จะพัฒนาไปสู่ความสัมพันธ์ที่มีความหมายในทันที ใจเย็นๆ ใช้เวลาเพื่อทำความรู้จักกันและกัน   ถ้าคุณไม่สบายใจเกี่ยวกับน้ำหนักตัว คุณต้องรู้สึกว่าคุณสามารถพูดเรื่องนี้ได้ เช่น คุณสามารถพูดว่า “ไม่เป็นไร ขอบคุณ ฉันไม่ชอบแบ่งของหวาน ฉันพยายามทานอาหารที่มีประโยชน์” คุณต้องเป็นตัวของตัวเอง และจำไว้ว่าคนที่คุณคบด้วยชอบคุณในแบบที่คุณเป็น ใช้เวลาเรียนรู้สิ่งต่างๆ ที่คุณมีร่วมกันในขณะที่คุณทำความรู้จักกันและกัน อย่ากลัวที่จะแบ่งปันสิ่งที่คุณชอบและไม่ชอบ เช่น คุณสามารถพูดว่า “ฉันชอบดูหนังผีมาก เธออยากดูหนังแบบมาราธอนกับฉันวันศุกร์หน้าไหม?” ทำสิ่งต่างๆ ร่วมกัน กิจกรรมคือวิธีที่ดีในการสร้างสายสัมพันธ์ ลองทำสิ่งใหม่ๆ ร่วมกัน เช่น เรียนเต้นหรือเรียนทำอาหาร การเรียนคือวิธีที่ดีในการสร้างความมั่นใจเช่นกัน เมื่อคุณอยู่ในช่วงแรกของการคบก็พยายามอย่าเครียด การมีความสุขคือสิ่งที่สำคัญในความสัมพันธ์ที่ดี ถ้าคุณไม่สนุกกับผู้ชายคนนี้หรือถ้าเขาทำให้คุณรู้สึกแย่กับตัวเองก็อาจจะถึงเวลาที่ต้องพิจารณาใหม่   หัวเราะด้วยกัน ไปดูตลกคาเฟ่หรือดูวีดีโอที่ตลกๆ บน Youtube ขี้เล่น ถ้าคุณเดินผ่านสนามเด็กเล่นก็อย่ากลัวที่จะนั่งบนชิงช้า การสื่อสารคือสิ่งสำคัญในทุกความสัมพันธ์ คุณต้องสื่อสารอย่างมีประสิทธิภาพเพื่อสร้างความสำคัญ อย่ากลัวที่จะแบ่งปันความรู้สึก   เช่น คุณสามารถพูดว่า “ฉันไม่อยากไปสระว่ายน้ำ ฉันรู้สึกไม่ค่อยมั่นใจช่วงนี้ แต่กำลังพยายามอยู่ เราไปทำอย่างอื่นด้วยกันช่วงบ่ายนี้ได้ไหม?" ตรงไปตรงมา จริงใจ และเคารพ
เขียนลำดับความสำคัญของคุณ. ใช้เครือข่ายของคุณ. ใช้เทคโนโลยี. กล้าทักทาย. พร้อมที่จะเจอใครบางคน. คิดบวก. จดจ่อกับจุดแข็งของคุณ. บรรลุเป้าหมาย. สร้างภาพลักษณ์ของร่างกายเชิงบวก. ดูแลรูปร่างหน้าตา. ออกกำลังกายเพื่อให้อารมณ์ดีขึ้น. มีความคาดหวังที่สมเหตุสมผล. สร้างสายสัมพันธ์. จดจ่อกับความสนุก. สื่อสารอย่างมีประสิทธิภาพ.
https://www.wikihow.com/Get-a-Boyfriend-If-You-Are-Overweight https://www.wikihow.com/Get-a-Boyfriend-If-You-Are-Overweight https://www.wikihow.com/Get-a-Boyfriend-If-You-Are-Overweight
Meeting a Nice Guy Boosting Your Confidence Establishing a Healthy Relationship